b'\n_START_ARTICLE_\nHijene\n_START_SECTION_\nTelesne zna\xc4\x8dilnosti\n_START_PARAGRAPH_\nHijene be\xc5\xbeno spominjajo na pse, imajo mo\xc4\x8dan prsni del in manj\xc5\xa1e zadnje noge, tako da se hrbet zni\xc5\xbeuje proti kri\xc5\xbeu. Vse imajo bolj ali manj ko\xc5\xa1at rep, \xc5\xa1e bolj zna\xc4\x8dilna pa je griva na hrbtu. Najve\xc4\x8dji predstavnik je lisasta hijena, ki lahko tehta do 80 kg in je ena od najve\xc4\x8djih zveri sploh (za nekaj vrstami medvedov in velikih ma\xc4\x8dk). Po drugi strani je pi\xc5\xbemova hijena drobna in vitka, po vi\xc5\xa1ini skoraj pol manj\xc5\xa1a od lisaste in dosega le okoli petino njene telesne mase._NEWLINE_Lobanja je robustna, s \xc5\xa1irokim in razmeroma kratkim gobcem, v katerem so pri pravih hijenah mo\xc4\x8dni zobje, predvsem dera\xc4\x8di in predmeljaki. Pi\xc5\xbemova hijena ima zobe reducirane v majhne \xc4\x8depaste strukture, prehranjevanju namesto tega slu\xc5\xbei dolg, lepljiv jezik. Vse hijene imajo velike o\xc4\x8di in u\xc5\xa1esa._NEWLINE_Samci in samice so si podobni med seboj, posebej pri lisasti hijeni, kjer imajo samice zunanja spolovila skoraj enaka kot samci, tako da jih je zelo te\xc5\xbeko lo\xc4\x8diti po spolu. So pa samice obi\xc4\x8dajno nekoliko ve\xc4\x8dje od samcev, za razliko od rjavih in progastih hijen, kjer so rahlo ve\xc4\x8dji samci. Vse imajo zadnji\xc4\x8dne vre\xc4\x8dke z \xc5\xbelezami, ki proizvajajo izlo\xc4\x8dek, ki ga hijene uporabljajo za ozna\xc4\x8devanje teritorija.'